വിദ്യാര്ഥി സംഘര്ഷം: 5 പേര്ക്ക് പരിക്ക് ആലുവ: എസ്എഫ്ഐ കെഎസ്യു പ്രവര്ത്തകര് തമ്മില് ചൂണ്ടിയിലുണ്ടായ സംഘര്ഷത്തില് മൂന്ന് കെഎസ്യു പ്രവര്ത്തകര്ക്കും രണ്ട് എസ്എഫ്ഐ പ്രവര്ത്തകര്ക്കും പരിക്കേറ്റു. പരിക്കേറ്റ കെഎസ്യു സംസ്ഥാന സെക്രട്ടറി പി.എച്ച്. അസ്ലം, ബ്ളോക്ക് ജനറല് സെക്രട്ടറിമാരായ അബി വക്കാസ്, ഫാബിയോ ടോമി എന്നിവരെ ആലുവ കാരോത്തുകുഴി ആശുപത്രിയിലും എസ്എഫ്ഐ ഏരിയ പ്രസിഡന്റ് സി.ഐ. ഷെഫിന്, ജോയിന്റ് സെക്രട്ടറി ദേവരാജ് സുബ്രഹ്മണ്യന് എന്നിവരെ എറണാകുളം ഗവ. മെഡിക്കല് കോളജിലും പ്രവേശിപ്പിച്ചു. ചൂണ്ടിയിലെ ആര്ട്സ് കോളജില് പോസ്റ്റര് പതിക്കുന്നതുമാ യി ബന്ധപ്പെട്ട് ചൊവ്വാഴ്ച രാത്രി ഒമ്ബതരയോടെയായിരുന്നു സംഘര്ഷം. ഇരുകൂട്ടരുടെയും പരാതിയില് കേസെടുത്തതായി എടത്തല സിഐ പി.ജെ. നോബിള് പറഞ്ഞു.